paragraph_text: Radio je u Institutu za jezik u Sarajevu u razdoblju od 1973. do 1990. godine, a od 1990. godine do umirovljenja radio je na Filozofskom fakultetu u Sarajevu kao redovni profesor. Izabran je za profesora emeritusa. Kao profesor gostovao je na Sveučilištu "Džemal Bijedić" u Mostaru te u Würzburgu, Grazu, Oslu i Torinu. Obnašao je dužnost dekana Filozofskog fakulteta u Sarajevu 2006./2007., a u razdoblju od 2003. do 2007. godine bio je prodekan za financije.